આગામી રવિવારે નીકળનારી રથયાત્રા નિમિત્તે એક દિવસ માટે બીઆરટીએસના છ રૂટ બંધ રહેશે. મણિનગરથી સોલા ભાગવત, આરટીઓથી સર્ક્યુલર આરટીઓ એન્ટી સરક્યુલર, ઝુંડાલથી નારોલ, ઓઢવથી એમ.જે. લાયબ્રેરી અને નરોડા ગામથી ઈસ્કોન ચાર રસ્તા રૂટ બંધ રહેશે. જ્યારે ઓઢવથી સાયન્સ સિટી એપ્રોચના રૂટમાં આંશિક ફેરફાર કરાયો છે. જે મુજબ સોલા ભાગવતથી સરકારી લિથો પ્રેસ અને ઓઢવ રિંગ રોડથી અજિત મિલ થઈને બસ દોડશે. ઝુંડાલથી કોમર્સ છ રસ્તાના રૂટને ઝંુડાલ સર્કલથી વિશ્વકર્મા કોલેજ થઈ કોમર્સ છ રસ્તા સુધી લઈ જવાશે. જો કે આરટીઓથી મણિનગર, આરટીઓથી હાટકેશ્વર, મણિનગર રેલવે સ્ટેશનથી ઘુમા ગામ, નારોલથી નરોડા અને વાસણા ગામથી નરોડા ગામ એમ કુલ પાંચ રૂટ રાબેતા મુજબ ચાલુ રહેશે.